פולין קולינס

פולין קולינס (באנגלית: Pauline Collins; ) הייתה שחקנית אנגלייה זוכת פרס באפט"א ופרס טוני והייתה מועמדת לפרס אוסקר. ידועה בעיקר מתפקידיה בסדרת הטלוויזיה "על אדונים ומשרתים" ומהסרט "שירלי ולנטיין".

 ביוגרפיה 
פולין קולינס נולדה באקסמות שבמחוז דבון באנגליה למשפחה ממוצא אירי-קתולי, וגדלה בקרבת ליברפול. היא למדה בבית הספר למשחק "Central School of Speech and Drama" שבלונדון. עד 1962 הייתה מורה ואז פנתה לקריירת משחק. הופעת הבכורה שלה בתיאטרון הייתה בשנת 1962 בעיר וינדזור במחזה "A Gazelle in Park Lane", ובווסט אנד הופיעה לראשונה ב-1965, במחזמר "Passion Flower Hotel", הופעה שבעקבותיה קבלה תפקידים רבים על הבמה. סרט הקולנוע הראשון שבו השתתפה היה "Secrets of a Windmill Girl" מ-1966.

ב-1967 שיחקה בתפקיד סמנתה בריגס בסדרה "The Faceless Ones" (חסרי הפנים) מתוך סדרת המדע הבדיוני "דוקטור הו". היא סרבה להצעה לשמש כמלווה של הדוקטור בהמשך הסדרה.
ב-1969 הופיעה עוד בטלוויזיה באופרת סבון רפואית בשם "Emergency - Ward 10" וכן בפרק הפיילוט של הסיטקום "The Liver Birds".

התפקיד שהפך את קולינס לשחקנית מוכרת היה בדמות המשרתת שרה בסדרת הדרמה של ITV משנות השבעים "על אדונים ומשרתים". דמותה של שרה הופיעה בקביעות בשתי העונות הראשונות של הסדרה, ובעונה השנייה השתתף גם בעלה ג'ון אלדרטון. השניים כיכבו מאוחר יותר בסדרת ספין אוף של "על אדונים ומשרתים" שנקראה "תומאס ושרה" (1979). הם הופיעו יחד גם בסיטקום "No, Honestly", וכן בכמה עיבודים שנעשו לסיפורים קצרים מאת פ. ג. וודהאוס בין השנים 1975 ו-1978.

ב-1988 החלה קולינס להופיע בלונדון בהצגת היחיד "שירלי ולנטיין". ב-1989 העלתה את אותו מופע בברודוויי וגם כיכבה בסרט הקולנוע באותו שם שנעשה לפי המחזה. על תפקידה זה זכתה בפרס טוני ובפרס באפט"א וכמו כן הייתה מועמדת לפרס אוסקר לשחקנית הטובה ביותר ולפרס גלובוס הזהב. היא הייתה מועמדת לפרס באפט"א גם ב-1973 על תפקידה בסדרת הטלוויזיה "על אדונים ומשרתים".

אחרי "שירלי ולנטיין" הופיעה קולינס שוב בטלוויזיה לצדו של בעלה בסדרת הדרמה של ITV "Forever Green", העוקבת אחרי קורותיו של זוג נשוי העובר עם ילדיו מן העיר להתחיל בחיים חדשים בכפר. 18 הפרקים של הסדרה שודרו מ-1989 ועד 1992.

בין תפקידיה בקולנוע היו תפקידים בסרטים "עיר של אושר" (1992), "האומץ של אמא" (1995), "לחיות בצל הכבוד" (1997), וב-"Mrs Caldicot's Cabbage War" (2001) שוב לצידו של ג'ון אלדרטון בעלה. ב-1999 וב-2000 כיכבה קולינס בסדרת הטלוויזיה "השגריר", שבה גילמה את שגרירת בריטניה באירלנד.

ב-2002 שיחקה ב-"Man and Boy", עיבוד דרמטי לספרו רב-המכר של הסופר טוני פרסון. ב-2005 השתתפה בתפקיד מיס פלייט בעיבוד של ה-BBC לרומן של צ'ארלס דיקנס, "בית קדרות".

בשנת 2006 חזרה קולינס להופיע בסדרה המחודשת של דוקטור הו. היא גילמה את דמותה של המלכה ויקטוריה בפרק "Tooth and Claw", שבו הדוקטור נלחם באיש זאב והמלכה ויקטוריה מחליטה לייסד את "טורצ'ווד". עוד ב-2006 הופיעה בסדרת הטלוויזיה Extinct (נכחד), שבה הופיעו שמונה ידוענים בקמפיין להצלת חיות נכחדות. קולינס ייצגה את הטיגריס הבנגלי וזכתה ברוב קולות המצביעים. ב-2007 שיחקה בתפקיד הפיה הטובה בגרסת פנטומימה של אגדת סינדרלה בתיאטרון "אולד ויק" שבלונדון.

קולינס קבלה תואר קצין מסדר האימפריה הבריטית (OBE) ב-2001.

ב-1969 התחתנה עם השחקן ג'ון אלדרטון. היא חיה בהמפסטד שבלונדון עם בעלה ושלושת ילדיהם, ניקולס, קייט וריצ'רד. לקולינס יש בת מבוגרת יותר, לואיז, שנמסרה לאימוץ. השתיים נפגשו כשלואיז הייתה בת 22, וקולינס כתבה ספר - "Letter to Louise", אודות החוויות שלה.

פרסים
 זכתה בפרס לורנס אוליבייה כשחקנית הטובה ביותר
 זכתה בפרס טוני כשחקנית הטובה ביותר במחזה
 זכתה ב-Theatre World Award עבור הופעת בכורה מעולה בברודוויי
 זכתה ב-Drama Desk Award עבור הופעה מעולה במחזה
 זכתה ב-Outer Critics Circle Award כשחקנית הטובה ביותר
 זכתה בפרס באפט"א לשחקנית הטובה ביותר בסרט קולנוע

 פילמוגרפיה 
 שנה שם שם באנגלית תפקיד הערות 1963 Emergency – Ward 10 האחות אליוט סדרת טלוויזיה - פרק 1 1966 Secrets of a Windmill Girl פט לורד The Marriage Lines ג'ין סדרת טלוויזיה (בפרק "Big Business") Pardon the Expression מיס ויינרייט / ואל סדרת טלוויזיה (3 פרקים) The Corridor People המשרתת של סיירי סדרת טלוויזיה (בפרק "Victim as Black") Theatre 625 קלרה סדרת טלוויזיה (בפרק "Amerika") המלאך The Saint מארי-תרז סדרת טלוויזיה (בפרק "The Better Mousetrap") Blackmail פרידה סטרקר סדרת טלוויזיה (בפרק "Please Do Not Disturb") שלושת המוסקטרים The Three Musketeers קיטי סדרת טלוויזיה (בפרק "Branded") The Making of Jericho סרט טלוויזיה 1967 דוקטור הו Doctor Who סמנתה בריגס בסדרה "The Faceless Ones" (5 פרקים) Softly, Softly מרילין סדרת טלוויזיה (בפרק "Somebody Important") 1968 B and B שנטל סדרת טלוויזיה (בפרק "Pilot: B and B") תיאטרון הכורסה Armchair Theatre בטי / מרי סדרת טלוויזיה (2 פרקים) 1969 The Old Campaigner ויני הלדיין סדרת טלוויזיה (בפרק "French Farce") Comedy Playhouse דון / מרג'ורי סדרת טלוויזיה (2 פרקים) The Liver Birds דון סדרת טלוויזיה (5 פרקים) The Wednesday Play אנג'לינה / ג'ואן פרסיבל סדרת טלוויזיה (2 פרקים) Parkin's Patch דורין אשוורת' סדרת טלוויזיה (בפרק "A Pair of Good Shoes") 1970 The Mating Machine אליזבת סדרת טלוויזיה (בפרק "Who Sleeps on the Right") 1972 Thirty-Minute Theatre נרה סדרת טלוויזיה (בפרק "King's Cross Lunch Hour") Country Matters רובי מיני סדרה (בפרק "Crippled Bloom") 1971-1973 על אדונים ומשרתים Upstairs, Downstairs שרה מופאט סדרת טלוויזיה (13 פרקים)הייתה מועמדת לפרס באפט"א בקטגוריית השחקנית הטובה ביותר 1973 Armchair 30 קרול סדרת טלוויזיה (בפרק "Carol's Story") 1974 No, Honestly קלרה בורל-דנבי סדרת טלוויזיה (13 פרקים) 1975 BBC Play of the Month ליידי טיזל סדרת טלוויזיה (בפרק "The School for Scandal") 1975-1976 Wodehouse Playhouse תפקידים שונים סדרת טלוויזיה (13 פרקים) 1979 תומאס ושרה Thomas & Sarah שרה מופאט סדרת טלוויזיה (13 פרקים) Play for Today איילין סדרת טלוויזיה (בפרק "Long Distance Information") 1980 לא יאומן כי יסופר Tales of the Unexpected פט לואיס סדרת טלוויזיה (בפרק "A Girl Can't Always Have Everything") 1983 Little Misses and the Mr. Men המספרת סדרת טלוויזיה 1984 Knockback סילביה סרט טלוויזיההייתה מועמדת ל-CableACE Awards כשחקנית הטובה ביותר 1985 Tropical Moon Over Dorking מיירה סרט טלוויזיה המגדל השחור The Black Tower מגי יוסון מיני סדרה - מסרטי אדם דלגליש (5 פרקים) 1988 לא יאומן כי יסופר Tales of the Unexpected איב פרגרין סדרת טלוויזיה (בפרק "The Colonel's Lady") 1989-1992 Forever Green הרייט בולט סדרת טלוויזיה (18 פרקים) 1989 שירלי ולנטיין Shirley Valentine שירלי ולנטיין-ברדשו פרס באפט"א לשחקנית הטובה ביותרפרס איבנינג סטנדרד לשחקנית הטובה ביותרפרס Golden Apple לתגלית השנהמועמדת לפרס אוסקר לשחקנית הטובה ביותרמועמדת לפרס גלובוס הזהב לשחקנית הטובה ביותר בסרט מוזיקלי או קומדיה 1992 עיר של אושר City Of Joy ג'ואן בת'ל 1995 האומץ של אמא My Mother's Courage אלזה טבורי 1996 Flowers of the Forest איילין מתיוס סרט טלוויזיה 1997 לחיות בצל הכבוד Paradise Road דייזי 'מרגרט' דרומונד 1998-1999 השגריר The Ambassador הרייט סמית סדרת טלוויזיה (13 פרקים) 2000 Little Grey Rabbit סדרת טלוויזיה One Life Stand 2002 Mrs Caldicot's Cabbage War Man and Boy בטי סילבר סרט טלוויזיה 2003 רעל תוסס Sparkling Cyanide ד"ר קתרין קנדל סרט טלוויזיה 2005 בית קדרות (הצוואה) Bleak House מיס פלייט סדרת טלוויזיה (10 פרקים) 2006 דוקטור הו Doctor Who המלכה ויקטוריה סדרת טלוויזיה (בפרק "Tooth and Claw") What We Did on Our Holiday ליל טיילור סרט טלוויזיה 2009 מעת לעת From Time to Time גברת טווידי 2010 מיס מארפל Agatha Christie's Marple תרזה גריי סדרת טלוויזיה (בפרק "הסוס הירקרק") מרלין Merlin אליס סדרת טלוויזיה (בפרק "Love in the Time of Dragons") כשתפגשי זר גבוה ומסתורי You Will Meet a Tall Dark Stranger קריסטל 2011 אלברט נובס Albert Nobbs מרגרט 'מדג'' בייקר 2011–2012 משפחה וצרות אחרות Mount Pleasant סו סדרת טלוויזיה (14 פרקים) 2012 קוורטט Quartet סיסי רובסון 2015 Dough ג'ואנה The Time of Their Lives פרסיליה 2015–2016 עלילות דיקנס Dickensian גברת גאמפ סדרת טלוויזיה

קישורים חיצוניים

 פולין קולינס באתר ה-BBC



קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:שחקני תיאטרון אנגלים
קטגוריה:זוכי פרס טוני: שחקניות
קטגוריה:אישים זוכי פרס אוליבייה
קטגוריה:קצינים במסדר האימפריה הבריטית
קטגוריה:אישים זוכי פרס דרמה דסק
קטגוריה:בריטיות שנולדו ב-1940
קטגוריה:אנגלים שנולדו ב-1940
קטגוריה:בריטיות שנפטרו ב-2025
קטגוריה:אנגלים שנפטרו ב-2025